CELEX: 62013CA0631
Language: sk
Date: 2015-01-15 00:00:00
Title: Vec C-631/13: Rozsudok Súdneho dvora (ôsma komora) z 15. januára 2015 (návrh na začatie prejudiciálneho konania, ktorý podal Oberster Patent- und Markensenat – Rakúsko) – Arne Forsgren/Österreichisches Patentamt (Návrh na začatie prejudiciálneho konania – Humánne lieky – Dodatkové ochranné osvedčenie – Nariadenie (ES) č. 469/2009 – Pojem „účinná zložka“ – Konjugovaná pneumokoková očkovacia látka – Pediatrické použitie – Proteínový nosič – Kovalentná väzba)

2.3.2015   
            
            
               SK
            
            
               Úradný vestník Európskej únie
            
            
               C 73/7
            
         
      Rozsudok Súdneho dvora (ôsma komora) z 15. januára 2015 (návrh na začatie prejudiciálneho konania, ktorý podal Oberster Patent- und Markensenat – Rakúsko) – Arne Forsgren/Österreichisches Patentamt
      (Vec C-631/13) (1)
      
      (Návrh na začatie prejudiciálneho konania - Humánne lieky - Dodatkové ochranné osvedčenie - Nariadenie (ES) č. 469/2009 - Pojem „účinná zložka“ - Konjugovaná pneumokoková očkovacia látka - Pediatrické použitie - Proteínový nosič - Kovalentná väzba)
      (2015/C 073/09)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Oberster Patent- und Markensenat
      
         Účastníci konania pred vnútroštátnym súdom
      
      
         Žalobkyňa: Arne Forsgren
      
         Žalovaný: Österreichisches Patentamt
      
         Výrok rozsudku
      
      
                  1.
               
               
                  Článok 1 písm. b) a článok 3 písm. a) nariadenia Európskeho parlamentu a Rady č. 469/2009 zo 6. mája 2009 o dodatkovom ochrannom osvedčení pre liečivá sa majú vykladať v tom zmysle, že v zásade nebránia tomu, aby bolo udelené dodatkové ochranné osvedčenie účinnej zložke, keď je táto zložka v kovalentnej väzbe s inými účinnými zložkami, ktoré sú obsiahnuté v liečive.
               
            
                  2.
               
               
                  Článok 3 písm. b) nariadenia č. 469/2009 sa má vykladať v tom zmysle, že bráni udeleniu dodatkového ochranného osvedčenia pre účinnú zložku, ktorej terapeutický účinok nepatrí medzi liečebné indikácie zahrnuté v oprávnení na uvedenie na trh.
               
            
                  3)
               
               
                  Článok 1 písm. b) nariadenia č. 469/2009 sa má vykladať v tom zmysle, že proteínový nosič spojený s polysacharidovým antigénom prostredníctvom kovalentnej väzby možno považovať za „účinnú zložku“ v zmysle tohto ustanovenia, len ak je preukázané, že tento nosič má vlastný farmakologický, imunologický alebo metabolický účinok, ktorý patrí medzi liečebné indikácie zahrnuté v oprávnení na uvedenie na trh, pričom vnútroštátnemu súdu prináleží, aby túto skutočnosť overil vzhľadom na všetky skutkové okolnosti sporu vo veci samej.
               
            
         (1)  Ú. v. EÚ C 61, 1.3.2014.